เตือนอย่าวางใจต่างชาติเข้าซื้อหุ้นอนุพันธ์-บอนด์
ต่างชาติทุ่มซื้อคืนหุ้น อนุพันธ์ ตราสารหนี้ เตือนอย่าเพิ่งไล่ตาม ตลาดฟื้นต้องไม่ผันผวนค่าเงินบาทแข็ง
29 ต.ค. 2565

ต่างชาติทุ่มซื้อคืนหุ้น อนุพันธ์ ตราสารหนี้ เตือนอย่าเพิ่งไล่ตาม ตลาดฟื้นต้องไม่ผันผวนค่าเงินบาทแข็ง 
นักลงทุนต่างชาติกลับมาซื้อหุ้นไทยเป็นวันที่สองมากถึง 5,590 ล้านบาท ซื้อ SET50 ฟิวเจอร์ส อีก 2,556 สัญญา และซื้อตราสารหนี้ไทยจำนวน 360 ล้านบาท ส่งผลให้ดัชนีหุ้นไทยพุ่งแรงอีก 22.07 จุด หรือ 1.55% ปิดที่ระดับ 1,446.45 จุด โดยดัชนีขึ้นติดต่อกันสามวันรวมกว่า 80 จุด 
มาร์เก็ตติ้ง เปิดเผยว่า วันที่ 26 มิ.ย.ที่ผ่านมา นักลงทุนต่างชาติก็ซื้อสุทธิ SET50 ฟิวเจอร์ส 2,200 สัญญา แต่การโหมซื้อหุ้นและอนุพันธ์ของต่างชาติอาจจะทำให้ตลาดหุ้นดีดขึ้นแรงในช่วงสั้น แต่ไม่อยากให้นักลงทุนไว้วางใจสถานการณ์และมองว่าตลาดหุ้นพลิกกลับเป็นขาขึ้นแล้ว 
“ตลาดหุ้นจะดีขึ้นฐานต้องแน่น ไม่ใช่ผันผวนมาก และจะต้องเห็นค่าเงินแข็ง ไม่ใช่ยังคงอ่อนค่าที่ 31.15-31.17 บาทต่อเหรียญสหรัฐ และดัชนีจะต้องผ่านแนวต้านสำคัญ 1,450 และ 1,500 ซึ่งเป็นต้นทุนก่อนที่ตลาดจะกระแทกลงแรง ดังนั้นเวลานี้ยังไม่ควรเข้าไปไล่ซื้อ ตลาดยังมีโอกาสอ่อนตัวลงจากปัจจัยคิวอีและปัญหาของจีน” แหล่งข่าวเปิดเผย
นางภัทธีรา ดิลกรุ่งธีระภพ นายกสมาคมบริษัทหลักทรัพย์ไทย กล่าวว่า แรงขายหุ้นของต่างชาติจากนี้คงจะมีไม่มากแล้ว เพราะตั้งแต่ต้นปีจนถึงปัจจุบันขายไปแล้ว 8.7 หมื่นล้านบาท ถือว่าสูงเมื่อเทียบกับยอดซื้อสุทธิกว่า 6 หมื่นล้านบาทในปี 2555
ขณะเดียวกัน มีแรงซื้อของสถาบันในประเทศเข้ามารับแทน จนมียอดซื้อสุทธิมากกว่า 7 หมื่นล้านบาท แสดงให้เห็นว่ามีนักลงทุนรายบุคคลเข้ามาซื้อหุ้นผ่านกองทุนหุ้นในระยะ 12 เดือนนี้เป็นจำนวนมาก 
อย่างไรก็ตาม ในช่วงครึ่งปีหลังหุ้นอาจจะผันผวน โดยเฉพาะในช่วงประกาศงบไตรมาส 2 นี้ คาดว่ากำไรของบริษัทจดทะเบียน (บจ.) อาจจะได้รับผลกระทบจากภาวะเศรษฐกิจ และค่าเงินบาทที่ผันผวน กำไรอาจจะโตเพียง 14-15% ไม่ได้สูงถึง 20% ตามที่คาดไว้ก่อนหน้านี้ แต่ทั้งปีน่าจะมีการเติบโตที่ดีอยู่ 
นางเกศรา มัญชุศรี รองผู้จัดการตลาดหลักทรัพย์แห่งประเทศไทย เปิดเผยว่า นับตั้งแต่ต้นปีนี้มีจำนวนบัญชีเปิดใหม่รวมเทรดอินเทอร์เน็ตด้วยประมาณ 67 หมื่นบัญชี ทำให้มั่นใจว่าทั้งปีน่าจะเพิ่มได้ตามเป้าหมาย 9.66 หมื่นบัญชี ทำให้สิ้นปีนี้มีทั้งหมด 9.5 แสนบัญชี และเจ้าหน้าที่การตลาด (มาร์เก็ตติ้ง) รวมจำนวน 6,000 คน และทุกวันนี้มีจำนวนบัญชีเกือบ 3 แสนบัญชี มีการซื้อขาย 1 ครั้งต่อเดือน